আন্দোলনরত শিক্ষার্থীদের দাবির মুখে গত ১১ এপ্রিল জাতীয় সংসদে কোটা পদ্ধতি না রাখার ঘোষণা দিয়েছিলেন প্রধানমন্ত্রী শেখ হাসিনা৷ এরপর কিছুদিন শান্ত থাকলেও প্রজ্ঞাপনের দাবিতে আবারও আন্দোলন শুরু করেন শিক্ষার্থীরা৷ আন্দোলনকারীদের কয়েকজন নেতার রাজনৈতিক পরিচয় নিয়ে প্রশ্ন উঠার পর সমালোচনাও হতে থাকে৷ ঢাকা বিশ্ববিদ্যালয় ক্যাম্পাসে আন্দোলনকারীদের উপর হামলার ঘটনা ঘটে৷ আন্দোলনকারীরা সেসব হামলার জন্য ছাত্রলীগকে দায়ী করেছে৷ তারপর পুলিশও তৎপর হয়ে ওঠে৷ কয়েকজন আন্দোলনকারীকে গ্রেপ্তার করা হয়৷ এখন আন্দোলন চললেও নেতাদের অনেকেই পুলিশের ভয়ে গা ঢাকা দিয়েছেন৷ এরপরও আন্দোলন চলছে ৷ আগামী রবিবার তাঁরা নতুন কর্মসূচী ঘোষণা করবেন৷